|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΠΕΡΙΦΕΡΕΙΑ  ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ  ΠΕΡΙΦΕΡΕΙΑΚΗ ΕΝΟΤΗΤΑ ΕΒΡΟΥ  ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ  Ταχ. Δ/νση: Καραολή & Δημητρίου 40  Τ.Κ. 681 32, Αλεξανδρούπολη  Τηλ.: 25513-50452  E-mail: info@nomevrou.gr  info.evrou@pamth.gov.gr | Αλεξανδρούπολη, 27-11-2020 |

**ΑΝΑΚΟΙΝΩΣΗ**

**«Υποβολή δήλωσης κατεχόμενων κυψελών – Δράσεις 3.1 και 3.2»**

Από την Διεύθυνση Αγροτικής Οικονομίας και Κτηνιατρικής Έβρου ανακοινώνεται ότι:

1.**ΔΗΛΩΣΗ ΚΑΤΕΧΟΜΕΝΩΝ ΚΥΨΕΛΩΝ**

Η περίοδος υποβολής δηλώσεων των κατεχόμενων κυψελών είναι από 1/9/2020 έως 31/12/2020. Οι κατεχόμενες κυψέλες δηλώνονται εκ μέρους των δικαιούχων με αίτηση - δήλωση στην Διεύθυνση Αγροτικής Οικονομίας και Κτηνιατρικής. Για τη διευκόλυνση των δικαιούχων, η αίτηση - δήλωση μπορεί να κατατεθεί στην αρμόδια Διεύθυνση Αγροτικής Οικονομίας και Κτηνιατρικής, μέσω του οικείου Κέντρου Μελισσοκομίας. Εάν ο δικαιούχος έχει θεωρήσει το Μελισσοκομικό του Βιβλιάριο κατά το παραπάνω χρονικό διάστημα, δεν χρειάζεται να υποβάλλει δήλωση κατεχόμενων κυψελών.

Επισημαίνουμε ότι η δήλωση αυτή είναι υποχρεωτική για τους κατόχους μελισσοκομικών βιβλιαρίων και σε περίπτωση παράλειψής της θα αποκλείονται από όλα τα επιδοτούμενα προγράμματα.

2. **ΔΡΑΣΗ 3.1 (Αντικατάσταση κυψελών)**

Η αίτηση -δήλωση συμμετοχής στη δράση υποβάλλεται στο Κέντρο Μελισσοκομίας έως 10/2/2021.

3. **ΔΡΑΣΗ 3.2 (Μετακινήσεις μελισσοσμηνών)**

Οι μελισσοκόμοι μπορούν να υποβάλλουν τη σχετική αίτηση στο Κέντρο Μελισσοκομίας

α) Για την φθινοπωρινή-χειμερινή περίοδο μετακινήσεων, έως 10/9/2020.

β) Για την εαρινή-θερινή περίοδο μετακινήσεων, από 1/1/2021 έως 10/2/2021.

Για περισσότερες πληροφορίες οι ενδιαφερόμενοι μπορούν να απευθύνονται στη Διεύθυνση Αγροτικής Οικονομίας & Κτηνιατρικής, στα γραφεία Αγροτικής Οικονομίας Σουφλίου, Τυχερού, Φερών και στα Κέντρα Μελισσοκομίας που υπάγονται.